(8)Ruska federacija izvaja sistematično mednarodno kampanjo medijske manipulacije in izkrivljanja dejstev, da bi okrepila strategijo destabilizacije svojih sosednjih držav ter Unije in njenih držav članic. Propaganda je bila zlasti pogosto in dosledno usmerjena na evropske politične stranke, še posebej v volilnih obdobjih, usmerjena pa je tudi na civilno družbo, prosilce za azil, ruske etnične manjšine, spolne manjšine ter na delovanje demokratičnih institucij v Uniji in njenih državah članicah.

(6)Prav tako se zdi primerno razširiti seznam nadzorovanega blaga, ki bi lahko prispevalo k vojaški in tehnološki krepitvi Rusije ali razvoju njenega obrambnega in varnostnega sektorja.

(5)Sklep (SZVP) 2022/XXX razširja seznam oseb, povezanih z rusko obrambno in industrijsko bazo, za katere se uvedejo strožje izvozne omejitve za blago in tehnologije z dvojno rabo ter za blago in tehnologije, ki bi lahko prispevali k tehnološki krepitvi ruskega obrambnega in varnostnega sektorja.

(9)Da bi Ruska federacija upravičila in podprla svojo agresijo zoper Ukrajino, izvaja stalne in usklajene propagandne dejavnosti, usmerjene na civilno družbo v Uniji in sosednjih državah, pri čemer močno izkrivlja dejstva in z njimi manipulira.

(10)Te propagandne dejavnosti se izvajajo prek več medijskih hiš, ki so pod stalnim neposrednim ali posrednim nadzorom vodstva Ruske federacije. Take dejavnosti pomenijo znatno in neposredno grožnjo javnemu redu in varnosti Unije. Zadevne medijske hiše imajo bistveno in ključno vlogo pri spodbujanju in podpiranju agresije zoper Ukrajino ter pri destabilizaciji njenih sosednjih držav.

(11)Glede na resnost razmer in v odgovor na delovanje Rusije, ki povzroča destabilizacijo razmer v Ukrajini, je v skladu s temeljnimi pravicami in svoboščinami, ki jih priznava Listina o temeljnih pravicah, zlasti s pravico svobode izražanja in obveščanja, kakor je priznana v členu 11 Listine, potrebno uvesti dodatne omejevalne ukrepe, da se takoj začasno prekinejo dejavnosti radiodifuzije takih medijskih hiš v Uniji ali tovrstne dejavnosti, usmerjene na Unijo. Te ukrepe bi bilo treba ohraniti, dokler se agresija zoper Ukrajino ne konča in dokler Ruska federacija in z njo povezane medijske hiše ne prenehajo izvajati propagandnih dejavnosti proti Uniji in njenim državam članicam.

(12)V skladu s temeljnimi pravicami in svoboščinami, ki jih priznava Listina o temeljnih pravicah, zlasti s pravico svobode izražanja in obveščanja, svobodo gospodarske pobude in lastninsko pravico, kakor so priznane v členih 11, 16 oziroma 17 Listine, ti ukrepi ne preprečujejo tem medijskim hišam in njihovemu osebju izvajanja drugih dejavnosti v Uniji, ki niso dejavnosti radiodifuzije, kot so raziskave in intervjuji. Ti ukrepi zlasti ne spreminjajo obveznosti spoštovanja pravic, svoboščin in načel iz člena 6 Pogodbe o Evropski uniji, vključno z Listino o temeljnih pravicah, ter iz ustav držav članic, znotraj njihovih področij uporabe.

(13)Sklep (SZVP) 2022/XXX določa tudi prepoved oglaševanja izdelkov ali storitev v vseh vsebinah, ki jih ustvarijo ali oddajajo ruske medijske hiše pod stalnim nadzorom ruskega vodstva, katerih licence za radiodifuzijo se začasno prekinejo.

(14)Sklep (SZVP) 2022/XXX določa tudi prepoved neposrednega ali posrednega nakupa, uvoza ali prenosa surove nafte in nekaterih naftnih derivatov v Unijo ter prevoza takega blaga s plovili Unije v tretje države. Določena so ustrezna prehodna obdobja.

(15)Zaradi posebnega geografskega položaja Madžarske in Slovaške, ki sta neobalni državi, in njune precejšnje odvisnosti od surove nafte, ki se uvaža po naftovodu iz Rusije, lahko pod nekaterimi pogoji pristojni nacionalni organ teh dveh držav članic odobri odstopanje od prepovedi za daljše obdobje.

(16)Sklep (SZVP) 2022/XXX prav tako prepoveduje prodajo lastninskih pravic na nepremičninah, ki se nahajajo na ozemlju Unije, ruskim državljanom in rezidentom Rusije ter pravnim osebam, subjektom ali organom s sedežem v Rusiji, in prenos teh pravic nanje.

(17)Poleg tega Sklep (SZVP) 2022/XXX prepoveduje zagotavljanje računovodskih, revizijskih, knjigovodskih in davčnih svetovalnih storitev ter poslovnega in podjetniškega svetovanja in storitev v zvezi z odnosi z javnostmi Rusiji.

(18)V skladu s Prilogo II k Uredbi (ES) št. 184/2005 Evropskega parlamenta in Sveta z dne 12. januarja 2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb računovodske, revizijske, knjigovodske in davčne svetovalne storitve zajemajo evidentiranje komercialnih transakcij za podjetja in druge, storitve proučevanja računovodske dokumentacije in finančnih izkazov, poslovno davčno načrtovanje in svetovanje ter pripravo davčne dokumentacije. Poslovno in podjetniško svetovanje ter storitve v zvezi z odnosi z javnostmi pokrivajo storitve svetovanja, usmerjanja in operativne pomoči za podjetja v zvezi s poslovno politiko in strategijo ter splošno načrtovanje, strukturiranje in nadzor organizacije. Vključujejo plačila upravljanja, revizije upravljanja, tržno upravljanje, človeške vire, upravljanje proizvodnje in svetovanje o vodenju projektov ter svetovalne, usmerjevalne in operativne storitve, povezane z izboljšanjem ugleda strank ter njihovih odnosov s splošno javnostjo in drugimi institucijami.

(19)Za zagotovitev pravilnega izvajanja ukrepov iz Uredbe (EU) št. 833/2014 je primerno razširiti izvzetje iz prepovedi prevoza blaga s strani podjetij cestnega prevoza s sedežem v Rusiji na vsa diplomatska in konzularna predstavništva v Rusiji. Primerno je tudi razširiti nekatera izvzetja iz prepovedi glede sprejemanja depozitov in glede skladov ter pojasniti in okrepiti določbe o nacionalnih sankcijah za kršitev ukrepov iz te uredbe.

(20)Ti ukrepi spadajo na področje uporabe Pogodbe, zato je zlasti zaradi zagotovitve njihove enotne uporabe v vseh državah članicah potrebno regulativno ukrepanje na ravni Unije.

(21)Uredbo (EU) št. 833/2014 bi bilo zato treba ustrezno spremeniti –

SPREJEL NASLEDNJO UREDBO:

Člen 1

Uredba (EU) št. 833/2014 se spremeni:

(1)v členu 2f se doda naslednji odstavek:

„3. Prepovedano je oglaševanje proizvodov ali storitev v kateri koli vsebini, ki jo ustvarijo ali oddajajo pravne osebe, subjekti ali organi iz Priloge XV, vključno s prenosom ali distribucijo na kakršen koli način iz odstavka 1.“;

(2)v členu 3l(4) se točka (d) nadomesti z naslednjim:

„(d) delovanje diplomatskih in konzularnih predstavništev v Rusiji, vključno z delegacijami, veleposlaništvi in misijami, ali mednarodnih organizacij v Rusiji, ki imajo imuniteto v skladu z mednarodnim pravom, ali“;